: : soalan NO. 9. : Terima kasih Tuan Speaker. Soalan saya
PERTANYAAN-PERTANYAAN MULUT DARIPADA Y.B. PUAN LIM YI WEI (N35 KAMPUNG TUNKU)
TAJUK : PEMULIHAN SEKTOR PELANCONGAN PASCA COVID-19
9. Bertanya kepada Y.A.B. Dato' Menteri Besar:-
Apakah rancangan Kerajaan Negeri untuk memulihkan sektor pelancongan di negeri Selangor pasca Covid-19?
Apakah bantuan kepada pekerja-pekerja sektor pelancongan yang terjejas pendapatan disebabkan Perintah Kawalan Pergerakan (PKP)?
: Terima kasih Tuan Speaker. Saya bangun untuk membantu untuk menjawab soalan yang berkaitan dengan pelancongan di Selangor. Kerajaan Negeri melalui Tourism Selangor mengambil langkah proaktif untuk mengatasi masalah penggiat industri pelancongan negeri bagi membangun dan juga memulihkan semula industri ini dalam situasi Covid-19 seperti yang berikut
Pakej Rangsangan Ekonomi melalui bantuan one-off kepada pemandu pelancong/ hos komuniti/ penyelaras homestay berlesen sebanyak RM 1,000.00 seorang, bagi tujuan pegumpulan duta kecil pelancongan Selangor.
Pakej Rangsangan Ekonomi melalui penerbitan subsidi “Baucar Pelancongan Negeri Selangor” dengan nilai bantuan peruntukan sebanyak Ringgit Malaysia Dua Juta (RM 2,000,000.00).
Penganjuran Kempen Promosi Pelancongan “Pusing Selangor Dulu” yang memberi penekanan kepada pasaran domestik.
Aktiviti promosi pelancongan norma baharu melalui penglibatan di dalam program promosi pelancongan yang menggunakan platform digital dan atas talian seperti MITA e-Travel Fair dan MITA “Business to Business” Inbound Marketplace dan penganjuran program promosi Selangor e-Travel Fair dimana Tourism Selangor dapat berhubung dan berinteraksi bagi menyampaikan tawaran-tawaran serta maklumat terkini industri pelancongan di negeri Selangor kepada pihak agensi pelancongan, pengusaha produk pelancongan dan pihak berkaitan industri pelancongan lain serta para pelancong secara terus tanpa bersemuka.
iv)
Penganjuran Program Jelajah Persona Negeri Selangor khusus bagi pasaran domestik seperti ke Negeri Johor, Pulau Pinang dan Terengganu.
Kempen promosi pelancongan melalui medium pengiklanan Outdoor Billboard, Unipole dan Digital Billboard di beberapa kawasan yang terpilih seperti Johor, Kedah, Terengganu, Melaka, Kuala Lumpur dan Pulau Pinang
Penganjuran program Familiarization Trip (FAM Trip) yang melibatkan pihak media, agensi pelancongan tempatan dan antarabangsa
viii) Penyediaan pakej pelancongan yang melibatkan integrasi promosi antara sembilan (9) Daerah di Negeri Selangor
Penganjuran Acara Pelancongan norma baharu yang menekankan SOP (Standard Operation Procedure) mengikut saranan Majlis Keselamatan Negara (MKN).
Untuk menjawab soalan yang kedua, sehingga kini tiada bantuan khusus kepada pekerja- pekerja sektor pelancongan yang terjejas pendapatan disebabkan Perintah Kawalan Pergerakan (PKP). Walau bagaimanapun, buat masa ini pihak Kerajaan Negeri
memperkenalkan Pakej Rangsangan Ekonomi melalui bantuan one-off kepada pemandu pelancong/hos komuniti/penyelaras homestay berlesen sebanyak RM1,000.00 seorang, bagi tujuan pengumpulan duta kecil pelancongan Selangor. Serta, pakej Rangsangan Ekonomi melalui penerbitan subsidi “Baucar Pelancongan Negeri Selangor” dengan nilai bantuan peruntukan sebanyak RM 2 Juta. Sekian.